《东平古墓行》
清代·宋华金

月黑山头零夜雨，石马嘶风石人语。墓前春草吹又生，墓后松人摧为土。

古碑深镌大元年，屃屃僵卧双螭缠。荒村谁为作寒食，舍人小冢伴荒烟。

不须过此重叹息，世间万事有终极。南山欲锢竟何如，汉寝唐陵人莫识。

作者简介：宋华金，字西羾，商丘人。康熙辛丑进士，授吏部主事，历官襄阳知府。有《青立轩诗集》。